Tutustuminen laatikkoviljelyksiin
2026-06-03 13:00 - 14:00 (Europe/Helsinki) | Kuopion museo
Vihreää elämää museon sydämessä!

Tiesitkö, että Kuopion museon sisäpihalla kukoistavat yhteisölliset laatikkoviljelmät – osana Kuopion kansallista kaupunkipuistoa? Laatikoissa kasvaa Kuopion luonnonystäväin yhdistyksen vapaaehtoistiimin hoitamana monenlaisia yrttejä, kukkia ja hyötykasveja. Se on pieni pala vihreää kaupunkiluontoa aivan museon sydämessä.
Tervetuloa mukaan avoimeen hoitokertaan, jolloin pääset kurkistamaan, mitä laatikoissa kasvaa. Aiempaa kokemusta tai välineitä ei tarvita – riittää, että tulet uteliaana paikalle! 💚 Viljelyksiin voi tutustua aina vapaalla pääsyllä läpi kesän.

Lue lisää Kuopion kansallisesta kaupunkipuistosta täältä.

***
Huomaathan, että samana päivänä on klo 14 opastettu kierros museon perusnäyttelyihin (pääsymaksulla) ja klo 15 on Kuopion kaupunginorkesterin viuluduon minikonsertti (vapaa pääsy) – tule nauttimaan siis koko iltapäivästä museolle!

Opastus: Kuopion museon kohokohdat
2026-06-03 14:00 - 14:45, 2026-06-10 14:00 - 14:45, 2026-06-17 14:00 - 14:45 | Kuopion museo
Tule mukaan opastukselle tutustumaan alueemme Pohjois-Savon historiaan tai Itä-Suomen luontoon! Osallistujia johdatellaan Kuopion museon perusnäyttelyiden saloihin nostamalla esiin kunkin näyttelynosan kohokohtia.
Opastus sisältyy pääsylipun hintaan (15/10 €, alle 18-vuotiaat ilmaiseksi). Museokortti ja Kaikukortti käyvät. Opastus on kestoltaan noin 45 minuuttia.

Sinun orkesterisi kylässä Kuopion museolla
2026-06-03 15:00 - 15:30 | Kuopion museo
Kuopion kaupunginorkesterin viuluduo vierailee keskiviikkona 3.6. klo 15 Kuopion museolla. Duon minikonsertissa soi kaunis, kesäinen musiikki. Minikonsertin kesto on noin 20 minuuttia.
Konserttiin on vapaa pääsy – lämpimästi tervetuloa!
Monitoimitila on esteetön.
(Huom. Sopivasti ennen konserttia klo 14-14.45 on opastus Stardust-näyttelyyn. Mukaan opastetulle kierrokselle pääsee museon pääsymaksulla, Museokortilla tai Kaikukortilla.)
Kuva: Petra Kuha

Lasten torstai: Tähtikuviot tutuiksi
2026-06-04 10:00 - 11:30 | Kuopion museo
Milloin? To 4.6., 25.6. ja 16.7. klo 10.00–11.30
Missä? Kuopion museon monitoimitila
Mitä maksaa? Vapaa pääsy
Tunnistatko tähtitaivaalta Leijonan tähtikuvion, entäpä Joutsenen? Kuopion museon kesätorstaisin (4.6., 25.6. ja 16.7.) tutustutaan muutamaan taivaalta helposti löytyvään tähtikuvioon – sitten kun illat taas syksyllä pimenevät, ovat tähdistöt jo valmiiksi hyvin hallussa bongausta varten!
Mutta mistä tähdistöt ovat oikein saaneet nimensä? Ihmiset ovat katsoneet vuosisatojen ajan öisin ylös taivaalle, ja nähneet tähtien muodostavan erilaisia kuvia. Nyt on sinun vuorosi piirtää oma näkemyksesi eri tähtikuvioista!
Työpaja soveltuu parhaiten lapsille, jotka osaavat jo vähän lukea ja laskea, mutta onnistuu osallistuminen pienemmiltäkin aikuisen avustuksella. Huoltajan oltava läsnä pienten lasten osallistuessa työpajaan.

Kaikki Lasten torstait kesäkaudella 2026:
4.6. Tähtikuviot tutuiksi
11.6. Tähtipölyä
18.6. Planeettamagneetti
25.6. Tähtikuviot tutuiksi
2.7. Tähtipölyä
9.7. Planeettamagneetti
16.7. Tähtikuviot tutuiksi
23.7. Tähtipölyä
30.7. Planeettamagneetti

Opastus: Korttelin museokodit
2026-06-04 14:00 - 14:45, 2026-06-11 14:00 - 14:45, 2026-06-18 14:00 - 14:45 | Korttelimuseo, Kirkkokatu 22, Kuopio, 70100
Tule tutustumaan entisajan elämään Kuopion korttelimuseon museokodeissa! Opastuksella esitellään erilaisten perheiden koteja 1800-luvun lopulta 1930-luvulle. Esittelyssä ovat varakkaan väen koristeellinen säätyläiskoti, käsityöläisten asumukset kutojan ja räätälin tuvissa, sekä elämää helpottaneita uutuuksia sisältävä 1930-luvun koti. Museokotien lisäksi opastuksella tutustutaan 1900-luvun alun vanhaan apteekkiin.
Opastuksen kesto on noin 45 minuuttia. Sisältyy museon pääsymaksuun 8/5 € (Alle 18-vuotiaat maksutta, Museokortti, Kaikukortti).
Opastukset torstaisin klo 14 seuraavina päivinä:
• 4.6.
• 11.6.
• 18.6.
• 2.7.
• 16.7.
• 30.7.
• 13.8.
• 27.8.

Kulttuuriympäristökävely puu-Kuopiossa
2026-06-04 15:00 - 16:30 | Korttelimuseo, Kirkkokatu 22, Kuopio, 70100
Tapahtumassa tutustutaan kuopiolaisiin puukortteleihin, ennen 1950-lukua vallinneeseen rakentamistapaan ja kaupunkikuvan muutokseen. Kävely järjestetään valtakunnallisesti merkittävässä rakennetussa kulttuuriympäristössä Kuopion keskustassa. Kokonaisuus tunnetaan nimellä Kuopion Snellmanin puisto, tuomiokirkko ja puukorttelit.
Kävelyn ohjaa Kuopion kulttuurihistoriallisen museon intendentti Mikko Paalanen, jonka vastuualueena on rakennettu ympäristö.
Lähtö Kuopion korttelimuseolta (Kirkkokatu 22, 70100 Kuopio) torstaina 4.6.2026 klo 15. Varaudu säänmukaisella vaatetuksella ja kävelyyn sopivilla kengillä. Kävelymatka on n. 1,5 km. Kesto kokonaisuudessa noin 1,5 tuntia.
Osallistumismaksu 10 € / henkilö. Alle 18-vuotiaat maksutta. Mukaan mahtuu 30 osallistujaa. Kuitti toimii pääsylippuna kävelykierrokselle.
Lippuja voi ostaa Kuopion kaupungin verkkokaupasta tai Kuopion korttelimuseon lipunmyynnistä aukioloaikoina.

Kuva: Kuninkaankatua kuvattuna 1913–1920. Victor Barsokevitsch. Kuopion kulttuurihistoriallinen museo.

Auringonpimennyslasit-työpaja
2026-06-06 12:00 - 14:00 | Kuopion museo
Tule askartelemaan aurinkolasit, joilla voit turvallisesti havainnoida aurinkoa ja 12.8. koittavaa osittaista auringonpimennystä!
Pajan tarjoaa Kuopion tähtitieteellinen seura Saturnus.

Opastus: Talojen tarinoita
2026-06-06 13:00 - 14:00, 2026-06-13 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).

Talojen tarinoita – Puutalokaupungin jäljillä
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Stardust-näyttelyopastus
2026-06-06 14:00 - 14:45, 2026-06-09 14:00 - 14:45, 2026-06-13 14:00 - 14:45, 2026-06-16 14:00 - 14:45, 2026-06-23 14:00 - 14:45 | Kuopion museo
Matka maailmankaikkeuden mysteereihin
Opastuksella tehdään oppaan johdolla matka halki maailmankaikkeuden, sen alkuhetkistä mahdollisiin erilaisiin loppuihin saakka. Matkalla tutustutaan käsittämättömän pieniin asioihin ja toisaalta uskomattoman valtaviin kokonaisuuksiin, niin koon, etäisyyksien kuin ajankin suhteen. Tule ottamaan selvää maailmankaikkeuden mysteereistä ja oman tarinamme nivoutumisesta universumiin.
Tiedontäyteinen kierros on kestoltaan noin 45 minuuttia.
Opastus sisältyy pääsymaksuun (15/10 €, alle 18-v maksutta), Museokortti ja Kaikukortti käyvät.
***
Stardust – Universumi sisällämme -näyttelyssä pääset tutkimaan tähtien elinkaarta, alkuaineiden alkuperää ja maailmankaikkeutta muovaavia kosmisia voimia jännittävän tarinankerronnan, vuorovaikutteisten elämysten ja upeiden multimediaesitysten avulla. Heittäydy mukaan aikamatkalle avaruuteen!

Viggo Wallensköldin opastus Viggo & Victor -näyttelyyn la 6.6. klo 14
2026-06-06 14:00 - 15:00 | KUMMA, Kauppakatu 35, Kuopio, 70100
Tule kokemaan jotain ainutlaatuista, kun taiteilija Viggo Wallensköld opastaa KUMMAn kesänäyttelyn Viggo & Victor.
Näyttelyn taiteilijoilla Viggolla ja Victorilla ei ensinäkemältä tunnu olevan mitään yhteistä. Mutta kun pysähtyy katsomaan, päätyy toisenlaiseen lopputulokseen. Syntyy outo, yllättävä samankaltaisuus. Sellainen, joka ei välitä vuosisadoista.
Victori kuvasi, Viggo maalaa. Viggo Wallensköldin teosten lähtökohtina ovat vanhat valokuvat suvun valokuva-albumeista. Samalla ne ovat myös dokumentteja eletystä elämästä. Valokuvasta tulee lähtökohta uudelle maailmalle. Viggo maalaa tarinoita, jotka jokainen voi kirjoittaa itse. Sama pätee myös Victorin valokuviin. Maalaus ja valokuva kohtaavat näyttelyssä, jossa ihmisten katseet, läsnäolo ja tarinoiden avoimuus ylittävät ajan rajat.
Opastus kuuluu sisäänpääsyn hintaan 12/6€, alle 18-vuotiaat ilmaiseksi ja Museokortti ja Kaikukortti käy maksuvälineeksi tottakai.

Opastus Kumma keitos -näyttelyyn
2026-06-07 14:00 - 15:00 | KUMMA, Kauppakatu 35, Kuopio, 70100
Tule mukaan avoimelle opastukselle Kumma keitos -näyttelyyn! KUMMAn näyttelyihin järjestetään avoimia opastuksia koko kesän ajan aina sunnuntaisin klo 14 30.8. saakka. Opastukseen voit osallistua KUMMAn pääsymaksulla 12/6 €, alle 18-vuotiaat ilmaiseksi. Myös museokortti käy maksuvälineeksi.
Kumma keitos -näyttelyssä sukelletaan syvälle taiteenkeräilyn salaisuuksiin: miksi ihminen haluaa omistaa, säilöä ja järjestää? Miten syntyy kokoelma, ja mitä tapahtuu, kun keräily menee vähän… överiksi?

Puhetta kokonaisturvallisuudesta -keskustelusarja: Sirpa Kähkönen
2026-06-09 17:00 - 18:00 | Kuopion museo
Helmikuussa alkaneet maksuttomat ja kaikille avoimet tilaisuudet jatkuvat!

9.6. klo 17-18 teemana on kulttuuri ja sen merkitys henkiselle kriisinkestävyydellemme. Vieraana tällöin kirjailija Sirpa Kähkönen.
***
💡Sarjan helmikuussa 2026 avanneen Kuopion kaupunginjohtaja Soile Lahden alustuksen aineisto löytyy täältä.
💡Piispa Jari Jolkkosen 16.4.206 alustus löytyy täältä

Lasten torstai: Tähtipölyä
2026-06-11 10:30 - 11:30 | Kuopion museo
Milloin? To 11.6., 2.7. ja 23.7. klo 10.30–10.45 ja 11.00–11.30
Missä? Kuopion museo, Stardust – Universumi sisällämme -näyttely
Mitä maksaa? Mukaan pääsylipulla (alle 18-vuotiaat maksutta, 15 €/ 10 €, Museokortti, Kaikukortti)
Kolmena kesätorstaina (11.6., 2.7. ja 23.7.) Stardust – Universumi sisällämme -näyttelyyn järjestetään lyhyitä opastuksia pienille ja vähän isommille lapsille!
Klo 10.30 alkaen noin viidentoista minuutin miniopastus on tarkoitettu alle kouluikäisille lapsille. Miniopastuksella tutustutaan Stardust-näyttelyyn ja maailmankaikkeuden mysteereihin yhdessä ihmetellen. Miniopastus sisältää myös toiminnallisuutta.
Klo 11.00 alkava opastus on tarkoitettu alakouluikäisille lapsille. Noin puolen tunnin aikana perehdytään meitä lähinnä olevaan, ja kesäisin helpoiten havaittavaan, tähteen – armaaseen Aurinkoomme! Mitä Auringossa oikein tapahtuu, miten se tuottaa meille elintärkeää valoa? Millainen on Auringon elinkaari? Miten Aurinkoa kiertävät planeetat, Maa mukaan luettuna, oikein saivat alkunsa? Näihin kysymykseen etsimme vastauksia tällä opastuksella.

Kaikki Lasten torstait kesäkaudella 2026:
4.6. Tähtikuviot tutuiksi
11.6. Tähtipölyä
18.6. Planeettamagneetti
25.6. Tähtikuviot tutuiksi
2.7. Tähtipölyä
9.7. Planeettamagneetti
16.7. Tähtikuviot tutuiksi
23.7. Tähtipölyä
30.7. Planeettamagneetti

Tanssitupa
2026-06-13 10:30 - 12:00 | Kuopion museo
Tanssituvissa opetellaan kansanomaisia pari- ja ryhmätansseja sekä improvisoidaan matalalla kynnyksellä, livemusiikin tahtiin. Vetäjinä tanssitaiteilija Outi Markkula ja muusikko Jenni Venäläinen.
Kevätkauden Tanssituvat:
21.3. valssi ja sottiisi
18.4. polska
16.5. masurkka ja polkka
13.6. karjalaiset tanssit
Aiempaa kokemusta tai omaa tanssiparia ei tarvitse olla. Vapaa pääsy.

Opastus Viggo & Victor -näyttelyyn
2026-06-14 14:00 - 15:00 | KUMMA, Kauppakatu 35, Kuopio, 70100
Tule mukaan avoimelle opastukselle Viggo & Victor -näyttelyyn! KUMMAn näyttelyihin järjestetään avoimia opastuksia koko kesän ajan aina sunnuntaisin klo 14 30.8. saakka. Opastukseen voit osallistua KUMMAn pääsymaksulla 12/6 €, alle 18-vuotiaat ilmaiseksi. Myös museokortti käy maksuvälineeksi.
Viggo & Victor -näyttelyssä syvennytään Viggo Wallensköldin maalauksiin ja Victor Barsokevitschin valokuviin ja siihen, miten eri maailmat ja vuosisadat kulkevat rinnakkain. Molemmat asettavat katsojan tilaan, jossa annetaan lupa kuvitteluun. Ilmavuus, hiljaisuus ja yllättävä samankaltaisuus – tätä kaikkea näyttely tarjoaa.

Lupiinitalkoot
2026-06-15 17:00 - 19:00 | Puijon hiihtostadion, Suurmäentie 85, Kuopio, 70200, Finland
Vaalitaan yhdessä Suomen luonnon monimuotoisuutta kitkemällä haitallista vieraslajia, komealupiinia. Voit tulla mukaan niin pitkäksi tai lyhyeksi ajaksi kuin haluat. Varauduthan omalla vesipullolla, hanskoilla ja kumisaappailla. Jos haluat osallistua villalankojen värjäystyöpajaan, saat etusijan osallistumalla talkoisiin.
Lisätietoja: p. 044 718 1543

Villiyrttikokkailu-ilta Pilpalla
2026-06-15 17:00 - 20:00 | Pilpantien pään parkkipaikka
Haluatko uusia makuja juhannuspöytään? Ilmaisia raaka-aineita ja erilaisia makuja maustekaappiin? Mitä ruokakasveja löytyy lähes kaikkien pihoista? Illan aikana tunnistellaan, maistellaan ja keräillään ainakin kymmentä eri kasvia ja tehdään niistä nuotiolla ruokia maisteltavaksi. Ilmoittaudu ennakkoon 12.6. mennessä www.kuntapalvelut.fi/kuopio Ilmoita lomakkeella myös ruokarajoitteesi.
Lisätietoja: puh. 040 5738205

Villalankojen lupiinivärjäys
2026-06-16 13:00 - 17:00 | Korttelimuseo, Kirkkokatu 22, Kuopio, 70100
Värjätään villalankaa lupiinin kukilla ja lehdillä sekä kokeillaan neulakintaan valmistamista ja värttinällä kehräämistä. Työpajamaksuun 7 € sisältyy 100 g villalankaa ja neuleohje. Ennakkoilmoittautuminen ma 18.5. klo 10 alkaen osoitteessa www.kuntapalvelut.fi/kuopio
Max. 12 hlöä, etusija lupiinitalkoisiin osallistuvilla.
Lisätietoja: 044 718 2185

Paola Suhonen tapaaminen ja elokuva Keskiyön auringosta ikuisuuteen
2026-06-17 16:00 - 19:00 | Kuopion museo
Paola Suhonen elokuva Keskiyön auringosta ikuisuuteen esitetään kuudellakymmenellä paikkakunnalla Suomessa, Kuopiossa Kuopion museon monitoimitilassa. Mukana tilaisuudessa ovat Paola Suhonen (taiteilija ja elokuvaohjaaja) sekä tuottaja Olli Happonen.
Kansainvälisesti palkittu elokuvantekijä, taiteilija Paola Suhonen ( Master of Arts/ Aalto Yliopisto, Master of Fine Arts/ American Film Institute) tekee vahvan paluun pitkien elokuvien pariin uudella ohjauksellaan. ”Keskiyön auringosta ikuisuuteen” . Elokuva on tarina itsemääräämisoikeudesta, sen menettämisestä, elämää suuremmasta rakkaudesta ja petoksesta.
Kaksi eksynyttä ihmistä kohtaavat helteisellä maantiellä sattumalta – heitä yhdistää yhteiseksi kasvava seikkailu, ajan kulumisen vääjäämättömyys, salaisuuden läsnäolo ja rakkauden kaipuu. Toistensa peileinä toimien, he matkaavat halki keskiyön auringon kultaaman Suomen, löytäen jotain hetkeä suurempaa, toisen samanlaisen, itsensä ja unelmansa.
Ikuisuudessa kukaan ei ole yksin.
Elokuva on kuvattu poikkeuksellisella kronologisella tekniikalla, 16mm filmillä, Suhoselle ominaisella ”True Fiction”-tyylillä, jossa päähenkilöiden herkkää tutustumista seurataan aidossa aikajanassa. Ympäri Suomen huolella mukaan roolitetut hahmot ja väkevät karaktäärit sekä uniikit, aidot lokaatiot värittävät haikean lapsuudenmakuista, lämminhenkistä, viiltävän kaunista ja monikerroksista seikkailua.
Tilaisuuden ohjelma:
klo 16:00 aloitussanat, paikalla ohjaaja Paola Suhonen ja tuottaja Olli Happonen
Elokuvan kesto on 150 minuuttia. Elokuvaesityksessä on lyhyt väliaika.
VAPAA PÄÄSY. Museon monitoimitila on esteetön.

Lisätietoa elokuvasta täältä: Genre (Ville Syväluoma, 30.4.2025).

Lasten torstai: Planeettamagneetti
2026-06-18 10:00 - 11:30 | Kuopion museo
Milloin? To 18.6., 9.7. ja 30.7. klo 10.00–11.30
Missä? Kuopion museon monitoimitila
Mitä maksaa? Työpajamaksu 2 €/ magneetti (maksetaan museon lipunmyyntiin)
Maapalloa kiertää yksi ainoa Kuu, mutta tiesitkös, että renkaistaan tunnetun Saturnuksen ympäriltä on löydetty nyt jo 292 kuuta? Entäpä tiesitkö, että Aurinkokuntamme suurimman planeetan, Jupiterin, sisään mahtuisi ainakin tuhat Maapalloa? Tässä työpajassa pääset tutustumaan Aurinkoa kiertäviin taivaankappaleisiin. Valittuasi suosikkisi planeettojen ja kuiden joukosta, voit tehdä siitä magneetin.
Työpaja soveltuu parhaiten lapsille, jotka osaavat jo vähän lukea, ja pystyvät värittämään/maalaamaan itsenäisesti. Aikuisen avustuksella myös pienemmät lapset voivat osallistua työpajaan. Huoltajan oltava läsnä pienten lasten osallistuessa työpajaan.

Kaikki Lasten torstait kesäkaudella 2026:
4.6. Tähtikuviot tutuiksi
11.6. Tähtipölyä
18.6. Planeettamagneetti
25.6. Tähtikuviot tutuiksi
2.7. Tähtipölyä
9.7. Planeettamagneetti
16.7. Tähtikuviot tutuiksi
23.7. Tähtipölyä
30.7. Planeettamagneetti

Korttelimuseon maalaustyöpaja
2026-06-23 12:00 - 15:00 | Korttelimuseo, Kirkkokatu 22, Kuopio, 70100
Tervetuloa Kuopion korttelimuseon maalaustyöpajaan tiistaina 23.6. klo 12–15.
Paikalla museon korjausrakentamisen asiantuntija. Tapahtumassa voi kysyä ulkomaalaukseen ja rakennusten korjaamiseen liittyvistä asioista. Työpajassa valmistetaan tuulikello luonnonmateriaaleista ja kokeillaan punamullalla maalaamista. Pihalla keitetään samalla pieni erä punamultamaalia perinteisellä menetelmällä. Voit tuoda myös oman pienen puisen esineen maalattavaksi!
Tapahtuma sopii kaikenikäisille.
Varustauduthan maalaustyöpajaan sopivilla vaatteilla.
